OzLabs/hebrew-wiki-articles huggingface dataset:
Last Day of Summer

Last Day of Summer הוא מיקסטייפ הבכורה של הזמרת האמריקאית סאמר ווקר.
== הרכב ==
האלבום מורכב מ-12 רצועות, המציגות את הרבגוניות של ווקר כזמרת-יוצרת וכמוזיקאית.<ref name=":0"></ref>

הפרויקט מתואר כסיכום מקיף של היכולות של ווקר. הוא כולל שירי R&B כמו "CPR" ו-"Girls Need Love" אבל כולל גם בלדות מקסימות ומלאות נשמה כמו "Baby" ו-"Just Like Me". השירים האחרונים הללו מושווים לסאונד של אמנים כמו איימי ויינהאוס ולאון ברידג'ס, מה שמרמז על קשת מוזיקלית רחבה.<ref name=":0" />

האלבום זכה לשבחים על חקר נושאים שונים, כולל מיניות ועצמאות.<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיקסטייפים מ-2018
קטגוריה:אלבומי בכורה: מיקסטייפים
קטגוריה:מיקסטייפים באנגלית
קטגוריה:אלבומי כסף בממלכה המאוחדת
קטגוריה:אלבומי פלטינה בארצות הברית
קטגוריה:אלבומי חברת אינטרסקופ רקורדס
אוטומציה אדפטיבית

אוֹטוֹמַצְיָה אָדַפְּטִיבִית (באנגלית: Adaptive Automation) - היא אחד מהיישומים של גישות הנוירוארגונומיה והפסיכופיזיולוגיה, אשר מתייחס למערכת אדם-מכונה אשר עושה שימוש במדידה בזמן אמת של מצבו הקוגניטיבי של המשתמש האנושי, על מנת לבצע התאמות במערכת וכך לשפר את הביצועים הכוללים (של היחידה אדם-מערכת)<ref></ref>.

== רקע ==
על פי חוק ירקיז-דודסון התפקוד משתפר ככל שעולה רמת החרדה, עד לסף מסוים שבו החרדה מאוד גבוהה ומובילה לירידה בתפקוד. כלומר, יש רמת עוררות שהיא אופטימלית עבור תפקוד (למשל לחץ שמוביל לעשיית פעולות ביעילות) - אבל אם רמת החרדה גבוהה מידי, היכולת לבצע יורדת בהדרגה ובהתאמה. אוטומציה אדפטיבית בתחום העוררות (לעיתים נעשה שימוש במושגים קרובים, כגון עומס עבודה או דחק) עושה שימוש בחוק ירקיז-דודסון וחותרת לבצע שינויים במערכת בזמן אמת על מנת להשפיע על רמת העוררות של המשתמש כך שתישמר ברמה אופטימלית וכך להגיע ליעילות מרבית.

== מדידה בזמן אמת ==
אוטומציה אדפטיבית נשענת על יכולת מדידת מצבו הקוגניטיבי של המשתמש בזמן אמת. המדידה נעשית על פי מדדים פיזיולוגיים או התנהגותיים ומסתמכת על מסווגים בזמן אמת, אשר מתרגמים את המדידה הגולמית לכדי מצב קוגניטיבי של המשתמש. אתגרים מרכזיים בתחום המדידה הם פולשנות מזערית וסנכרון. פולשנות מזערית היא השאיפה לצמצם ככל הניתן את ההפרעה של אופן המדידה למשתמש, אשר עלולה לנבוע מהממשק אל אמצעי מדידה (אלקטרודות, צמידים, משקפיים ועוד) ומתהליכי כיול מקדימים, אשר דורשים מהמשתמש תשומת לב וזמן. סנכרון מתייחס לצורך לשייך את השינוי הנצפה במדידה הפיזיולוגית או ההתנהגותית אל אירועים מערכתיים (מה קרה במערכת כאשר נמדד שינוי במצב המשתמש).

== התערבות ==
מערכת אדפטיבית משנה את מצבה בהתאם למצב המשתמש. כאשר מצבו הקוגניטיבי של המשתמש מתקרב לטווח בו יעילות התפקוד שלו צפויה להיפגע, המערכת מבצעת שינויים, כגון שינוי בהקצאת המשימות (העברת חלק מהמשימות של המשתמש אל משתמש אחר או אל רכיבים אוטומטיים), הפחתת עומס ויזואלי או אודיטורי, משוב מפורש אל המשתמש או מתן טיפול מסוג אחר.

== תועלת ==
מחקרים אשר השוו באותה מערכת מצב סטטי (שאינו אפדטיבי למצב המשתמש) ומצב אדפטיבי מצאו בקרה המשתתפים במצב האדפטיבי ביטחון עצמי גבוה יותר, עומס קוגניטיבי נמוך יותר וביצועים טובים יותר<ref></ref> <ref></ref>.

== ראו גם ==

* מחשוב חישתי
* פסיכופיזיולוגיה
* נוירוארגונומיה

== הערות שוליים ==

2023 10
קטגוריה:אוטומציה
קטגוריה:הנדסת אנוש
ניקולאיה וקרויו

ניקולאי ואקארויו (ברומנית: Nicolae Văcăroiu; ) הוא פוליטיקאי רומני, חבר המפלגה הסוציאל-דמוקרטית שכיהן כראש ממשלת רומניה בשנים 1992–1996 וכנשיא הסנאט של רומניה בשנים 2000–2008.

==ביוגרפיה==
ניקולאיה וקרויו נולד ב-5 בדצמבר 1943 באקרמן בממלכת רומניה.

==פעילות פוליטית==
בנובמבר 1992 מונה וקרויו לראש ממשלת רומניה. כהונתו כראש ממשלה החלה בכמה רפורמות כלכליות מוגבלות בתחומי המחירים הפיסקליים, התקציביים, המוניטריים והתעשייתיים, שאפשרו את חידוש הצמיחה הכלכלית של רומניה החל משנת 1993. בין 1993 ל-1996 צמח התוצר מקומי גולמי ב-17.5%, לאחר התכווצות של 24.5% בשנים 1990–1992 מיד לאחר נפילת המשטר הקומוניסטי. לאחר ירידה של 49% בייצור התעשייתי בין 1990 ל-1992, חלה עלייה של 22% בשנים 1993–1996. עם זאת, צמיחה זו לא הייתה בת קיימא, כאשר מפעלים רבים נותרו תחת ניהול חלש של המדינה, וייצרו הרבה במלאי רק כדי לדווח על נתוני הייצור העולים. עם זאת, השקעות זרות כמעט ולא היו קיימות, שכן הממשלה התנגדה לכל הפרטה משמעותית בתעשייה, אם כי באותה תקופה עדיין ניתן היה למכור מפעלים רבים במחירים סבירים. עיכובים אלה גרמו לרומניה להיכנס למיתון בסוף כהונתו של ואקארויו. במקום זאת, בחר ואקארויו בשיטת הפרטה לא יעילה: הפצה של כמה מפעלים לאוכלוסייה הכללית, עם אפשרות להירשם לחברות בבעלות המדינה, אבל בלי לספק כל מידע אמיתי ורלוונטי על המצב הכלכלי של אותם מפעלים. בסוף כהונתו, מצבם של רוב החברות הממשלתיות היה הרה אסון ורומניה התקרבה לפשיטת רגל.

מבחינה בינלאומית, באשר לסיכויי ההצטרפות לאיחוד האירופי, נחתם ב-1 בפברואר 1993 הסכם בין רומניה לקהילה האירופית, שנכנס לתוקף ב-1 בפברואר 1995. כמו כן, הגישה רומניה תחת וקרויו בקשה ראשונה לחברות בנאט"ו. בכל הנוגע ליחסים עם שכנים, הסדר ההסכמים הבילטרליים התעכב. מכיוון שיוגוסלביה הייתה תחת אמברגו בינלאומי בגלל פעולותיה בקרואטיה ובבוסניה, היחסים עמה הוקפאו. מולדובה ואוקראינה האשימו את רומניה באירדנטה, בין היתר משום שהקואליציה שתמכה בממשלתו של ואקארויו כללה כוחות לאומניים ושמרניים-קומוניסטיים (מפלגת האיחוד הלאומי הרומנית, מפלגת רומניה מארה ומפלגת העבודה הסוציאליסטית) ומשום שהיא התעקשה שההסכמים הדו-צדדיים מתייחסים להסכם ריבנטרופ-מולוטוב מ-1939, שכלל הוביל להפסדים טריטוריאליים של רומניה לברית המועצות, שממנה ירשו אוקראינה ומולדובה את גבולותיהן (מתחים אלה פחתו לאחר ביקוריהם של ואקארויו ואוליביו גרמן בקישינב ובקייב במחצית הראשונה של 1995). הונגריה, מצדה, ניהלה משא ומתן על הסכם בסיסי, אך רומניה סירבה לקבל את הכללתה באמנה זו של התחייבות לציית להמלצה 1201 של מועצת אירופה בנושא מיעוטים. ההסכם עם הונגריה נחתם בספטמבר 1996, ובמאי 1996 ניתן היה לחתום על ההסכם עם יוגוסלביה לאחר הסכם דייטון והסרת האמברגו על מדינה זו.

בעקבות השעייתו של הנשיא טראיאן בססקו על ידי הפרלמנט הרומני באפריל 2007, הפך ניקולאי ואקארויו לנשיא הזמני של רומניה לאחר שבית המשפט החוקתי של רומניה הכיר בהצבעת הפרלמנט, עד להכרזת תוצאות משאל ההדחה במאי 2007. בתקופת נשיאותו הזמנית היו לווקרויו, על פי חוקת רומניה, כל הסמכויות של נשיא, למעט שלוש מהן: הוא לא יכול היה לפזר את הפרלמנט, הוא לא יכול היה לנאום בפני הפרלמנט או לארגן משאל עם.

באוקטובר 2008 נבחר על ידי הפרלמנט לנשיא בית הדין לביקורת.

==קישורים חיצוניים==

קטגוריה:ראשי ממשלת רומניה
קטגוריה:ילידי 1943
EUMETSAT

יומטסאט (European Organisation for the Exploitation of Meteorological Satellites ,EUMETSAT) הוא ארגון אירופאי בין-ממשלתי. הארגון נוסד בשנת 1986 ונכון ל-2023 חברים בו 30 מדינות. מטרת הארגון הוא להקים ולנהל מערכת לווייני מזג אוויר לטובת חברי הארגון. הארגון אחראי על שיגור ותפעול של הלוויינים והעברת מידע ללקוחות. חברי הארגון משלמים דמי חבר בהתאם לתוצר הלאומי. בהתאם לכך התרומה הגדולה ביותר היא של גרמניה. חברי הארגון מקבלים כל המידע ללא תשלום. ארגונים שמשתפים פעולה עם הארגון יכולים לקבל את המידע בהנחה כל 50% ובמצבי קיצון ללא תשלום.

הארגון אינו חלק של האיחוד האירופי, אך מרבית חברי הארגון הם חלק של הקהילה. מטה הארגון ממוקם בדרמשטדט.

==לווייני הארגון==
* מטאוסאט - הלוויין הראשון שוגר בשנת 1977 על ידי הסוכנות החלל האירופית עוד לפני הקמת הארגון. בהמשך שוגרו לוויינים במימון הארגון. במרוצת השנים פותחו מספר דורות של לווייני הסדרה. שיגורי הדור השלישי החלו בשנת 2022.
* מטאופ - לוויינים במסלול קוטבי. שיגור הלוויינים החל בשנת 2006. לפני שיגור לוויינים אלו הארגון היה שותף ביחד עם מנהל האוקיינוסים והאטמוספירה הלאומי בשיגור לוויינים למסלול קוטבי במסגרת תוכנית POES שהסתיימה. לווייני "מטאופ" ממשיכים בהעברת הנתונים שהחלה ב-POES. בנוסף לכך על הלוויינים הותקנו מערכות תומכות Cospas-Sarsat.
* סדרת Jason - סדרת לוויינים משותף לארגון, המרכז הצרפתי הלאומי לחקר החלל, מנהל האוקיינוסים והאטמוספירה הלאומי ונאס"א. הלוויין הראשון שוגר בשנת 2001. לוויין "סנטינל 6" שוגר בשנת 2022 ומתוכננים שיגורים נוספים. חלק מלווייני התוכנית שולבו בתוכנית Earth Observing System של נאס"א.

==קישורים חיצוניים==

* 

קטגוריה:ארגונים בין-לאומיים אזוריים
קטגוריה:תוכנית החלל האירופית
קטגוריה:ארגוני מטאורולוגיה
קטגוריה:ארגונים בין-ממשלתיים
פיגוע הירי בבריסל (2023)

פיגוע הירי בבריסל היה מתקפת טרור אסלאמית שבוצעה על ידי חבר כביכול ב ב-16 באוקטובר 2023 בבריסל, בירת בלגיה. בסביבות השעה 19:15 באותו יום נורו למוות שני אזרחים שוודים, שצפו במשחק כדורגל, בכיכר סאינקטלט ברובע מולנבק, ולפחות אחד נוסף נפצע. המחבל, תוניסאי שהזדהה בשם עבד אל-סלאם אל-גווילאני, נמלט מהמקום, וחוסל למחרת. משטרת בלגיה חוקרת את הפיגוע כפעולת טרור אסלאמי.

בעקבות התקיפה פרסם אדם פוסט ברשתות החברתיות וטען כי הוא התוקף וחבר בארגון המדינה האסלאמית, אך אמיתות טענה זו לא אושרה על ידי גורמים בלגים רשמיים. בעקבות הפיגוע הועלתה רמת איום הטרור בבריסל ל-4, הגבוהה ביותר, ובשאר המדינה לרמה 2. לאחר מכן הועלתה רמת הכוננות במדינה והורדה בבריסל ל-3.

==לאחר הפיגוע==
משחק מוקדמות יורו 2024 בין נבחרות ו באצטדיון המלך בודואן, כ-5 קילומטרים ממקום ההתקפה, הופסק במחצית מסיבות ביטחוניות. אוהדים בלגים פונו, בעוד שאוהדים שוודים הועברו לאזור בטוח, מכיוון שנחשבו תחת איום מיוחד. העיתונאי אוסקר אהלקוויסט מהעיתון השוודי Sydsvenskan דיווח מהאצטדיון שהאוהדים השוודיים מורידים את בגדי האוהדים השוודיים שלהם כדי לא להיות מזוהים בקלות. משרד החוץ השוודי המליץ לשוודים בבריסל להיות ערניים.

סרטון של האירוע הופץ במדיה החברתית. בסרטון נשמע אדם צועק "אללה אכבר" ויורה בנשק אוטומטי.

אזור מרכזי במולנבק, בריסל, בו התרחש הפיגוע, נסגר על ידי המשטרה. הולנד הגבירה את ביקורת הגבולות שלה עקב הירי.

== חקירה ==

=== מניע ===
הרשויות בבלגיה אמרו שהמניע מאחורי הפיגוע היה שהקורבנות היו שוודים, ועלול להיות נקמה על שרפת הקוראן בשוודיה ב-2023. הקורבנות לבשו חולצות של נבחרת שוודיה בכדורגל כאשר נורו. בסרטון שפורסם לאחר התקיפה טען המחבל כי הוא מכוון ישירות לשוודים.

כמו כן, נבדק האם המניע לפיגוע היה תאוריית קשר שהופצה בטיקטוק לפיה ילדים מוסלמים נחטפו על ידי רשויות הרווחה השוודיות, רצח הילד הפלסטיני-אמריקאי בן ה-6 ודיע אל-פיום בארצות הברית או מלחמת חרבות ברזל בין ישראל לחמאס. 

== תגובות ==

* – ראש ממשלת שוודיה אולף קריסטרסון הביע את תנחומיו לנפגעים. שר המשפטים השוודי גונאר סטרמר כינה את המתקפה "חדשות נוראות". קרל השישה עשר גוסטב, מלך שוודיה, אמר כי מחשבותיו ומחשבות משפחתו עם הקורבנות.
* – ראש ממשלת בלגיה אלכסנדר דה-קרו הביע גם הוא את תנחומיו, ואמר "כשותפים קרובים, נילחם בטרור במשותף".
* – ראש ממשלת דנמרק מדה פרדריקסן הביעה את תנחומיה בערב הפיגוע. שר החוץ לארס לקה ראסמוסן שלח את תנחומיו גם הוא, הביע סולידריות עם שוודיה ובלגיה והצהיר "בפני הטרור והאלימות, נעמוד מאוחדים".
* – במהלך ביקור באלבניה אמר נשיא צרפת עמנואל מקרון כי "אירופה עוברת טלטלה".
* 22x22 פיקסלים אופ"א – התאחדות הכדורגל האירופית הודיעה שתקיים דקת דומייה לזכר הנרצחים בכל משחקי מוקדמות יורו 2024 למחרת, ובעקבות מחאה והתערבות של ההתאחדות לכדורגל בישראל הורחבה דקת הדומייה גם לנרצחים בישראל במתקפת הפתע עליה 10 ימים לפני כן.
* – נשיאת הנציבות האירופית אורסולה פון דר ליין הביעה את תנחומיה והבטיחה לפעול נגד דברי שטנה ברשת ולחזק את כוחן של המדינות החברות ב לגרש אנשים שנחשבים לאיום על הביטחון הלאומי.

== קישורים חיצוניים ==
*
*

== הערות שוליים ==

קטגוריה:פיגועי ירי
קטגוריה:בריסל: היסטוריה
קטגוריה:המדינה האסלאמית: פיגועים באירופה
קטגוריה:פעולות טרור ב-2023
קטגוריה:פיגועי טרור בבלגיה
יורי באלוייבסקי

יורי ניקולאייביץ' באלוייבסקי (ברוסית: Ю́рий Никола́евич Балуе́вский; נולד ב-9 בינואר 1947) הוא גנרל רוסי בדימוס, שכיהן כראש המטה הכללי הרוסי בין השנים 2004–2008.

==ביוגרפיה==
באלוייבסקי נולד ב-9 בינואר 1947 בעיר טרוסקביץ שבמחוז לבוב במשפחתו של קצין בצבא הקבע. מאוחר יותר עברה המשפחה לעיירה קירילוב שבמחוז וולוגדה. ב-1965 הוא סיים את לימודיו והחל לעבוד כמורה לציור וחינוך גופני בבית ספר תיכון בעיר. ב-1966 הוא התגייס לצבא האדום ולמד בבית ספר לקצינים בלנינגרד. ב-1970 הוא סיים את לימודיו ומונה למפקד מחלקה ביחידת שריון שהייתה חלק מהארמייה ה-28. במאי 1971 מונה למפקד פלוגה באותה היחידה. ב-1972–1974 שירת באגף המבצעים של מטה המחוז הצבאי הבלארוסי. ב-1974–1977 שירת במטה ארמיית המשמר ה-20, אשר הוצבה בגרמניה המזרחית. ב-1977 חזר לברית המועצות לצורך לימודים באקדמיה הצבאית במוסקבה. ב-1980 סיים את לימודיו והצב במחוז הצבאי לנינגרד.

ב-1982 החל באלוייבסקי לשרת במטה הכללי של הצבא האדום. הוא שירת במטה הכללי במשך עשור, ולאחר פירוק ברית המועצות המשיך לשרת במטה הכללי של הפדרציה הרוסית. ב-1993 הוא מונה לסגן מפקד הכוחות הרוסיים בעבר-הקווקז. במסגרת תפקיד זה, היה מופקד על הכוחות הרוסיים שהתערבו במלחמת אבחזיה, ועל דיכוי מרד האינגושים בצפון אוסטיה - אלניה. ביוני 1995 מונה לראש מחלקת המבצעים במטה הכללי. ב-19 ביולי 2004 הוא מונה לראש המטה הכללי הרוסי. ב-2005 מונה לחבר בדירקטוריון קונצרן אלמז-אנטיי.

בדצמבר 2006 חתם נשיא רוסיה ולדימיר פוטין על צו המאריך את כהונתו בשלוש שנים נוספות. עם זאת, ב-3 ביוני 2008 הוא התפטר ועזב את הצבא. הוא מונה לסגן מזכיר מועצת הביטחון של הפדרציה הרוסית על ידי הנשיא החדש דמיטרי מדבדב. ב-9 בינואר 2012 הוא פוטר מהתפקיד.

==קישורים חיצוניים==

* 

קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:ראשי המטה הכללי של צבאות רוסיה וברית המועצות
קטגוריה:אנשי צבא סובייטים
קטגוריה:מקבלי עיטור ההצטיינות למען המולדת
קטגוריה:מעוטרי עיטור הכוכב של יוגוסלביה
קטגוריה:מעוטרי אות לגיון ההצטיינות
קטגוריה:מקבלי אות לגיון הכבוד
קטגוריה:רוסים שנולדו ב-1947
מולדת (שיר של חנן בן ארי)

"מולדת" הוא סינגל של הזמר-יוצר הישראלי חנן בן ארי, השיר יצא לאור ב-16 באוקטובר 2023. השיר יצא בצל אירועי מלחמת חרבות ברזל.

== רקע וכתיבה ==
השיר נכתב והולחן על ידי חנן בן ארי והופק על ידי תומר בירן.

השיר נכתב עוד לפני המלחמה ובוצע בהופעה באפריל, השיר יצא רשמית בצל מלחמת חרבות ברזל, והוא מדבר על המדינה שהייתה לפני המלחמה ועל זאת שהוא רוצה שנקים מחדש לאחר המלחמה.

בן ארי הקדיש את השיר למדינה - "לא זאת שהייתה פה עד לפני שבוע, זאת שנקים מחדש כשכל זה יגמר. כשנקום מהתופת, כשנשוב מהקרב".

== וידאו קליפ ועטיפה ==
העטיפה עוצבה על ידי איתן כהן והיא כוללת מפה סכמטית המציגה את שטחה הריבוני של מדינת ישראל ואת אזור יהודה ושומרון ורצועת עזה כיחידה אחת. בעיצוב מופיע גם הכיתוב "עם ישראל חי" בצירוף האשטאג.

הווידאו קליפ המלא שיצא עבור השיר, נערך על ידי תומר בירן ויהונתן סרור, והועלה לערוץ היוטיוב של חנן בן ארי ב-16 באוקטובר 2023. בתחילת הקליפ ניתן לראות תמונה של אדם בוכה בתוך מפה של ארץ ישראל, ובהמשך הקליפ המפה נעלמת ומתחילים לראות סרטונים של חיילי צה"ל, אנשים שתורמים דם, אנשים שתורמים מזון, אנשים מניחים תפילין, אנשים מדליקים נרות לזכר הנופלים והפגנות תמיכה בישראל.

== מיקומי שיא ==

== קישורים חיצוניים ==
* 
* 
* 
* 

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי חנן בן ארי
קטגוריה:שירים בעברית
קטגוריה:שירים שהופקו על ידי תומר בירן
קטגוריה:שירי מלחמת חרבות ברזל
קטגוריה:סינגלים שהגיעו למקום הראשון במצעד העברי של מדיה פורסט
טובי דונובן

טובי דונובן (באנגלית: Tobie Donovan; נולד ב-11 ביוני 2002) הוא שחקן ובלוגר אנגלי. הוא ידוע בתפקידו כאייזק הנדרסון בסדרת הטלוויזיה "עוצר נשימה" המשודרת בנטפליקס.

== ביוגרפיה ==
דונובן נולד ב-11 ביוני 2002 בעיר באת', אנגליה ולמד בבית ספר ראלף אלן.<ref name=":2"></ref><ref></ref> הוא החל להתעניין במשחק בילדותו ולמד בתיאטרון באקדמיית באת'.<ref name=":2" /><ref name=":0"></ref>

במקור התכוון להופיע בתיאטרון לפני המעבר לקולנוע וטלוויזיה.<ref name=":0" /> הוא נבחן לסדרה "עוצר נשימה" ששודרה בנטפליקס באמצעות שיחת ליהוק פתוחה.<ref name=":0" /> דונובן לוהק לתפקיד אייזק הנדרסון שגילה שהוא א-מיני בעונה השנייה.<ref></ref> במהלך הפקת העונה הראשונה, דונובן החזיק ולוג מאחורי הקלעים ביוטיוב.<ref></ref><ref name=":1"></ref> בשנת 2022, קיבל כפתור יוטיוב כסוף לאחר שהגיע ל-100,000 מנויים.<ref name=":1" /> חברו קיט קונור (ששיחק לצידו ב"עוצר נשימה") נתן לדונובן מצלמה כדי לעזור לו להמשיך לצלם את הוולוגים.<ref name=":1" /> בעונה השנייה של "עוצר נשימה", דמותו חולקת סצנות רבות עם השחקן בראדלי רישס (שגילם את ג'יימס מק'יואן בסדרה).<ref></ref>

בין צילומי העונה הראשונה לשנייה של "עוצר נשימה", דונובן שיחק ב-"Paper Cut" בתיאטרון הפארק.<ref name=":0" />

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה בריטים
ריאה נורווד

ריאה מרגרט נורווד (באנגלית: Rhea Margaret Norwood; נולדה ב-3 ביוני 2001) היא שחקנית אנגלייה. ידועה בתפקידה כאימוג'ן היני בסדרת הטלוויזיה "עוצר נשימה" (2022–הווה) המשודרת בנטפליקס.<ref></ref> היא הופיעה גם בסרט "Consent" (2023) בערוץ 4.<ref></ref>

== חיים מוקדמים ==
נורווד נולדה ב-3 ביוני 2001 בקינגסטון. נורווד סיימה את לימודיה בבית הספר לתיאטרון בריסטול אולד ויק בשנת 2022 עם תואר ראשון במשחק מקצועי.<ref></ref>

בשנת 2022, נוורוד אובחנה כחולת סוכרת מסוג 1.<ref></ref>

== קריירה ==
בשנת 2022, נורווד נבחנה בשיחת ליהוק פתוחה<ref></ref> לסדרת הנוער של נטפליקס, "עוצר נשימה" ולוהקה לתפקיד אימוג'ן היני.

בשנת 2023, נורווד גילמה את אליס בסדרת הדרמה "Consent" ששודרה בערוץ 4.<ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2022
|"Killing Them With Kindness"
|איימי
|סרט קצר<ref></ref>
|-
|2023
|Your Christmas or Mine 2
|בי
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2022–הווה
|"עוצר נשימה"
|אימוג'ן היני
|תפקיד ראשי
|-
|2023
|"Consent"
|אליס
|
|}

=== תיאטרון ===
{| class="wikitable"
|+
!שנה
!פרויקט
!תפקיד
!תיאטרון
!הערות
|-
|2022
|"A Pigment Of Your Imagination"
|ויולט
|The Pleasance
|<ref></ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה בריטים
ניקולאי מקארוב

ניקולאי יגורוביץ' מקארוב (ברוסית: Никола́й Его́рович Мака́ров; נולד ב-7 באוקטובר 1949) הוא גנרל רוסי שכיהן כראש המטה הכללי הרוסי בין השנים 2008–2012.

==ביוגרפיה==
מקארוב נולד ב-7 באוקטובר 1949 בכפר גלבובו-גורודיצ'ה שבמחוז ריאזאן. ב-1950 עברה המשפחה למוסקבה. ב-1967 הוא התגייס לצבא האדום. הוא למד בבית ספר לקצינים עד 1971, ואז הוצב בגרמניה המזרחית כמפקד כיתה ברגימנט המשמר הממונע ה-68. במאי 1974 הוא מונה למפקד פלוגה, ובספטמבר 1975 למפקד גדוד. בין 1976-1979 הוא למד באקדמיה הצבאית "פרונזה". בנובמבר 1980 הוא מונה למפקד רגימנט המשמר הממונע ה-68. בדצמבר 1981 מונה לסגן מפקד הדיוויזיה הממונעת של המשמר. בהמשך שנות ה-80 מונה למפקד הדיוויזיה הממונעת ה-52, ואז למפקד הדיוויזיה הממונעת ה-198. בין 1991–1993 הוא למד באקדמיה הצבאית של המטה הכללי. לאחר מכן מונה למפקד הכוחות הרוסיים בטג'יקיסטן, וסייע לכוחות הממשלה בניצחונם במלחמת האזרחים. בדצמבר 1993 מונה לסגן מפקד ארמיית המשמר ה-11. במרץ 1996 הוא מונה למפקד ארמיית הטנקים ה-2 של המשמר. בינואר 1998 הוא מונה למפקד חיל המצב בקלינינגרד.

בספטמבר 1999 הוא מונה לסגן מפקד המחוז הצבאי מוסקבה. באפריל 2001 הוא מונה למפקד הזמני של המחוז. ב-9 במאי של אותה שנה הוא הוביל את המצעד הצבאי לכבוד יום הניצחון. בדצמבר 2002 הוא מונה למפקד המחוז הצבאי הסיבירי. באפריל 2007 הוא מונה למפקד חיל החימוש. ב-3 ביוני 2008 הוא מונה לראש המטה הכללי. הוא הוביל את הצבא הרוסי במהלך מלחמת גאורגיה-רוסיה. על כך הוענק לו עיטור גיבור הפדרציה הרוסית.

בתקופת כהונתו כרמטכ"ל, הוביל מקארוב צעדים שנועדו להפוך את הצבא הרוסי לקטן יותר ומקצועי יותר. שירות החובה צומצם ושכר החיילים הועלה. עם זאת, בנובמבר 2012 סר חינו בעיני נשיא רוסיה ולדימיר פוטין ושר ההגנה סרגיי שויגו. הוא פוטר מתפקיד הרמטכ"ל, ובו זמנית סולק ממועצת הביטחון של הפדרציה הרוסית.

==קישורים חיצוניים==

* [https://structure.mil.ru/management/info.htm?id=11588287@SD_Employee ניקולאי מקארוב] באתר משרד ההגנה הרוסי
* [http://www.warheroes.ru/hero/hero.asp?Hero_id=14672 ניקולאי מקארוב] באתר "גיבורי הארץ"

קטגוריה:גיבורי הפדרציה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:גנרלים סובייטים
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1949
אלי כהן (מנכ"ל)

אלי כהן (נולד ב-21 ביולי 1964, י״ב באב ה'תשכ״ד) הוא המנכ"ל של שירותי בריאות כללית.

== ביוגרפיה ==
אלי כהן נולד וגדל בקריית חיים. להוריו אהרון ורוזה כהן. למד בבית הספר תיכון עירוני מקיף קריית חיים. בשנת 1982 התגייס לצה"ל ושירת בחיל השריון כטנקיסט. לאחר שסיים קורס קצינים בהצטיינות, היה מדריך בקורס קציני תחזוקה. השתחרר בדרגת רב-סרן.

כהן הוא בוגר תואר ראשון בכלכלה במסלול חשבונאות באוניברסיטת חיפה, תואר שני בניהול מערכות בריאות מאוניברסיטת בן-גוריון בנגב ובוגר תוכנית 18WSL של אוניברסיטת הרווארד המיועדת למנהלים בכירים בשירות הציבורי באמצעות קרן וקסנר. בשנת 1990 עשה התמחות בראיית חשבון ובסיומה קיבל רישיון רואה חשבון.

כהן נשוי ואב לשלושה, מתגורר בקריית חיים.

== קריירה ==
בשנת 1990 החל לעבוד כמפקח שומה בכיר בחולית מפעלים גדולים בפקיד שומה חיפה. בשנת 1994 החל לעבוד בתפקיד החשב בחברת דור אלון אנרגיה והיה מנהל מחלקת הכספים של החברה.

בשנת 1997 החל לעבוד בכללית בתחילה כמנהל כספים במחוז צפון ולאחר מכן כיהן בתפקידים בכירים שונים עד שמונה למנכ"ל בשנת 2023. בין התפקידים: ראש אגף חשבונאות ושכר, מנכ"ל מחוז צפון, סמנכ"ל, ראש חטיבת הכספים ומנהל סיכונים ראשי, מנהל מרחב חיפה וגליל מערבי, מנכ"ל מכון מור (חברת בת של כללית) ועוד.

== קישורים חיצוניים ==
* 

== הערות שוליים ==

קטגוריה:מנכ"לי שירותי בריאות כללית
קטגוריה:סמנכ"לי כספים ישראלים
קטגוריה:בוגרי אוניברסיטת חיפה
קטגוריה:בוגרי אוניברסיטת בן-גוריון בנגב
קטגוריה:רואי חשבון ישראלים
קטגוריה:קריית חיים: אישים
קטגוריה:בוגרי תיכון קריית חיים
קטגוריה:ישראלים שנולדו ב-1964
Angry Birds Go!

!Angry Birds Go היה משחק מרוצי קארטינג והמשחק השמיני בסדרת משחקי אנגרי בירדס. המשחק פותח במשותף על ידי Rovio Entertainment ו-Exient Entertainment, והוא שוחרר ב-15 בנובמבר 2013. מסלולי המשחק ממוקמים באי החזירים בתלת-ממד. המשחק גם הציג מכוניות שניתנים לשדרוג וכוחות ייחודיים לכל דמות.

החל מאוקטובר 2015, !Angry Birds Go הורד למעלה מ-100 מיליון פעמים. המשחק הפסיק לקבל עדכונים גדולים מ-Rovio ב-2018, והוסר מ-App Store ו-Google Play ב-2019.

== משחקיות ==
ב-!Angry Birds Go, השחקנים יכלו לבחור איך הם רוצים להזיז את המכונית שלהם. אם שחקן בוחר ב"הטיה", עליהם להטות את המכשיר לכיוון שאליו הם רוצים שהמכונית תנוע. אם השחקן בוחר ב"מגע", השחקנים חייבים להקיש על החלק השמאלי או הימני של המסך כדי להזיז את המכונית שמאלה או ימינה בהתאמה. כדי להתחיל את המרוץ, עליהם למשוך את הקארט לאחור מקלע גדול, ואז לשחרר כאשר ה-"GO!" מופיע טקסט. אם שחקנים משחררים אותו מוקדם, כל שאר היריבים ישוגרו מוקדם, אבל הקארט של השחקן יסתובב ויאט אותו. שחקנים יכולים לאסוף מטבעות, הדומים לאדום, הדמות הראשונה שניתן לשחק בהם, תוך כדי מרוץ. שחקנים יכולים גם להשתמש בכוח המיוחד של דמות, בהתאם לציפור או לחזיר שהם בחרו למרוץ. אבל במקום לאסוף אותו על המסלול, הם נטענים, וניתנים לשימוש חוזר במירוץ אחר שלוש אבני חן. למרוצים, לעומת זאת, אין הקפות כלשהן, וכאשר מסתיימים עם המירוץ יחידת אנרגיה אחת, שהוצגה במקור כקאפקייקס, אובדת ולאט לאט מוחזרת עם הזמן. כאשר שחקנים אינם מרוצים, הם עשויים להשתמש במטבעות שנאספו כדי לשדרג את הקארט שלהם. תכונה זו חיונית להתקדמות עבור סוגי מרוץ מסוימים, ניתן לחזור רק אם ה-CC או "Cake Capacity" של קארט גבוהים מספיק, אשר ניתן להגדיל על ידי שדרוג. שחקנים יכולים גם להחליף דמויות כשהם לא מרוצים, שכן לכל דמות יש כוח מיוחד משלה, שיכול לעזור מאוד לשחקנים בסוגי מרוץ מסוימים, והכי חשוב אם לרוכב הנבחר אין אנרגיה.

אבני חן הן מטבע במשחק שנרכש בכסף אמיתי או שנרכש באיטיות על ידי מרוצים מתחרים. זה עשוי לשמש לרכישת קרטינגים נוספים.

== קישורים חיצוניים ==
* 

קטגוריה:אנגרי בירדס: משחקים
קטגוריה:משחקי מרוצי קארטינג
קטגוריה:משחקי וידאו שפותחו בפינלנד
פטר פשיץ'

פטר פשיץ (בסרבית: Петар Пешић; 26 בספטמבר 1871 – 6 בספטמבר 1944) היה גנרל יוגוסלבי אשר כיהן כראש המטה הכללי היוגוסלבי בין השנים 1921–1922 ושוב בין השנים 1924–1929. כמו כן כיהן כשר הצבא והצי בין השנים 1922–1924, ושוב בין 1940–1941. כמו כן כיהן כשגריר יוגוסלביה בבלגיה ובצ'כוסלובקיה.

==ביוגרפיה==
פשיץ' נולד ב-26 בספטמבר 1871 בעיר ניש שהייתה אז חלק מהאימפריה העות'מאנית. ב-1889 הוא התגייס לצבא סרביה ולמד בבתי ספר צבאיים. ב-1892 הוא הועלה לדרגת לוטננט בחיל התותחנים. ב-1903 הוא מונה למפקד גדוד. באפריל 1904 מונה לראש מטה דיוויזיית טימוק. במקביל לתפקידיו הפיקודיים, הוא שימש גם כפרופסור באקדמיה הצבאית הסרבית. בתחילת מלחמת הבלקן הראשונה, הוא שימש כעוזר לראש מטה הארמייה ה-1. בספטמבר 1912 הוא נשלח ללוצרן במטרה לתווך בין סרביה למונטנגרו על שיתוף פעולה במלחמה נגד העות'מאנים. לאחר פרוץ מלחמת הבלקן השנייה, הוא נשלח לאתונה במטרה לתאם בין פעולות הצבא הסרבי לצבא היווני במלחמה נגד בולגריה. הוא נותר באתונה כנספח צבאי עד פרוץ מלחמת העולם הראשונה.

עם פרוץ המלחמה, נשלח פשיץ' בשנית למונטנגרו, במטרה לסייע לצבא המונטנגרי במלחמה כנגד האימפריה האוסטרו-הונגרית. הוא הפך לחבר במטה הכללי המונטנגרי, ומילא בו תפקידים בכירים. בינואר 1916 נכבשו מונטנגרו וסרביה כתוצאה מלחץ משולב של האוסטרו-הונגרים והגרמנים, ופשיץ' נמלט מהמדינה והצטרף אל הממשלה הסרבית הגולה. הוא נשלח לצרפת מטעם המטכ"ל הסרבי במטרה לתאם בין פעולות הצבא הסרבי למדינות ההסכמה, ולדאוג לציוד ונשק עבור הצבא הסרבי הגולה.

לאחר תום המלחמה, התאחדה סרביה עם מדינת הסלובנים, הקרואטים והסרבים ליצירת ממלכת יוגוסלביה. פשיץ' מונה לראש המשלחת שייצגה את יוגוסלביה בחוזה ורסאי. בספטמבר 1919 הוא מונה לסגן ראש המטה הכללי היוגוסלבי. ב-20 בינואר 1921, בעקבות מותו של הרמטכ"ל ז'יבויין מישיץ', מונה פשיץ' לרמטכ"ל הזמני עד 10 במרץ, אז נכנס פטר בויוביץ' לתפקיד. פשיץ' מונה למפקד דיוויזיית הסאווה. ב-8 בדצמבר של אותה שנה, פרש בויוביץ' מהצבא, ופשיץ' מונה לרמטכ"ל במקומו. ב-4 בנובמבר 1922 הוא מונה במקביל לשר הצבא והצי בממשלתו של ניקולה פאשיץ'. ב-30 ביוני 1924 הוא חזר לתפקיד הרמטכ"ל. ב-11 באפריל 1929 הוא עזב את הצבא.

עם פרישתו, מונה פשיץ' לשגריר יוגוסלביה בבלגיה. באפריל 1930 הוא נשלח כשגריר לצ'כוסלובקיה. במרץ 1931 הוא מונה שוב לשגריר בבלגיה. ב-1935 הוא חזר ליוגוסלביה. ב-7 בנובמבר 1940 מינה אותו דראגישה צבטקוביץ' לשר הצבא והצי בממשלתו. באותה תקופה, יוגוסלביה ספגה איומים מצד מדינות הציר, שדרשו ממנה להצטרף למלחמת העולם הראשונה. ב-25 במרץ 1941, צבטקוביץ' לא עמד יותר בלחצים וחתם על ההסכם התלת-צדדי עם גרמניה, איטליה ויפן. ההסכם עורר זעם רב ביוגוסלביה. ב-27 במרץ התחוללה הפיכה צבאית, והממשלה נאלצה להתפזר.

במהלך הפלישה ליוגוסלביה, פשיץ' הקפיד לשמור על נייטרליות. הוא לא גינה את הפלישה, אך גם לא תמך בה. הוא נהרג יחד עם אשתו ב-6 בספטמבר 1944, במהלך הפצצות בעלות הברית על בלגרד.

==לקריאה נוספת==
<div class="mw-content-ltr">
* 
* 
* 
</div>

==קישורים חיצוניים==

קטגוריה:מפקדי צבאות סדירים בעת החדשה: אישים
קטגוריה:אנשי צבא סרבים במלחמת העולם הראשונה
קטגוריה:גנרלים בצבא יוגוסלביה
קטגוריה:ילידי 1871
קטגוריה:נפטרים ב-1944
65 (סרט)

65 הוא סרט מדע בדיוני אמריקאי משנת 2023. שמו של הסרט נגזר מהתקופה שבה הוא מתרחש - 65 מיליון שנים לפנה"ס. גיבור הסרט הוא טייס מכוכב לכת זר, אשר מתרסק על כדור הארץ.

==עלילה==
65 מיליון שנים לפנה"ס, מילס, טייס מכוכב הלכת סומאריס, מתרסק במהלך טיסת מחקר על כוכב לכת לא-נודע, אשר בהדרגה מתגלה שהוא כדור הארץ. הוא מגלה שפרט אליו, ישנה ניצולה נוספת מהספינה שלו – ילדה בת 9 בשם קואה (אריאנה גרינבלט). קואה מגיעה מתרבות זרה לזו של מילס, ואינה דוברת את שפתו. כדי להינצל, עליהם לעבור 15 קילומטרים מלאים ביצורים פרה-היסטוריים רצחניים, במטרה להגיע אל רכב מילוט ששרד מהספינה. אולם עליהם למהר ולעשות זאת משום שאסטרואיד ענק בדרכו לכדור הארץ ועלול להשמיד כל יצור חי על פניו.

==קישורים חיצוניים==

* 

קטגוריה:סרטי מדע בדיוני אמריקאיים
קטגוריה:סרטי 2023
קטגוריה:סרטי מדע בדיוני מ-2023
נזלה

נזלה (בערבית: نزلة, מאויתת גם אל-נזלה, נאזלה, אנאזלה או אנ-נוזלה<ref></ref> באנגלית:l-Nazlah, Nazle, Annazla or en-Nuzleh) הוא כפר פלסטיני בצפון רצועת עזה. נזלה הייתה בעבר עיירה, אך אוחדה עם העיר הסמוכה ג'באליה.<ref></ref> נזלה ממוקם כמה קילומטרים צפונית לעיר עזה.

== היסטוריה ==
נזלה זוהתה כאתר קדום בו הייתה בעבר ממוקמת עיירה בשם אסליאה (ביוונית: Ασαλέα) מתקופת האימפריה הביזנטית. אסליאה באותה תקופה הייתה חלק מהעיר עזה.<ref name="Bitton"></ref> דמות נוצרית חשובה בעזה של תקופת האימפריה הביזנטית היה אלאפיון מאסליאה שהיה ידוע כאדוק והיה אחד המיסיונרים הראשונים שסייעו בהפצת הנצרות באזור זה.<ref></ref> במפת מידבא של המאה ה-6, אסליאה מסומנת על ידי שלושה מגדלים, שער וקטע של חומה.<ref>[http://www.christusrex.org/www1/ofm/mad/discussion/114discuss.html 114. Asalea - (al-Nazlah)]. Franciscan Cyberspot quoting Michael Avi-Yonah, The Madaba Mosaic Map (1954).</ref>

=== בתקופה העותמאנית ===
בשנת 1863, החוקר הצרפתי ויקטור גרן תיעד שבמקום מתגוררים כ-150 תושבים.<ref></ref>

ברשימה המפרטת תושבי כפרים שונים המתוארכת לשנת 1870 בערך בתקופה נמצא כי בתקופת האימפריה העות'מאנית היו במקום כ-114 בתים ואוכלוסייה של 414 נפשות, אם כי ספירת האוכלוסייה כללה גברים בלבד.<ref></ref><ref></ref>

במפקד 1922 של פלסטין שנערך על ידי רשויות המנדט הבריטיות, נזלה הייתה אוכלוסייה של 694, כולם מוסלמים,<ref name="Census1922">Barron, 1923, Table V, Sub-district of Gaza, p. [https://archive.org/stream/PalestineCensus1922/Palestine%20Census%20(1922%29#page/n10/mode/1up 8]</ref> גדלה במפקד 1931 ל-944, עדיין כל המוסלמים, ב-226 בתים.<ref name="Census1931">Mills, 1932, p. 5</ref>

בסקר הכפרים (1945) הסטטיסטי מנתה נזלה 1,330 תושבים, כולם מוסלמים. שטחה המתועד היה 4,510 דונם על פי סקר קרקעות ואוכלוסייה רשמי.<ref></ref> חלוקת השטחים החקלאיים הייתה 36 דונם להדרים ובננות, 547 דונמים למטעים וקרקע להשקיה, 1,141 לדגנים ורק 24 דונם היו קרקע בנויה.<ref></ref>

=== אחרי שנת 1948 ===
בתקופת השלטון המצרי לאחר מלחמת העצמאות, הייתה נזלה אחד משישה יישובים שהקימו מועצת כפר לניהול ענייניה. לאחר מלחמת ששת הימים ב-1967<ref></ref> במהלך שנות ה-70 ושנות ה-80, ישראל פיתחה פרויקטי בנייה בנזלה, והציעה למשפחות פליטים פלסטיניות תעריפים מסובסדים להתיישב בה מחדש.<ref>United Nations. Yearbook of the United Nations 1987. (1992). p. 340.</ref>

ב-2 בספטמבר 1971⁩ דווח במעריב כי במהלך הלילה נעצרו בנזלה 17 מחבלים, רובם מבוקשים. במהלך לכידת המבוקשים נערכו במקום סריקות ונתגלה בונקר בתוך הכפר ובו תחמושת וציוד מסוגים שונים.<ref></ref>

== קישורים חיצוניים ==
* [http://www.palestineremembered.com/GeoPoints/Nazla_1453/index.html נתונים סטטיסטיים על נזלה]
* מפה משנת 1880

== הערות שוליים ==

קטגוריה:נפת צפון עזה
קטגוריה:רצועת עזה: כפרים
קטגוריה:רצועת עזה: עיירות
קטגוריה:התקופה הביזנטית בארץ ישראל
עולמו של יובל

עולמו של יובל המבולבל הוא סרט טלוויזיוני והדי.וי.די הרביעי של יובל המבולבל.

== תקציר העלילה ==
יובל חוזר בסרט חדש, בוא הוא מציג על עולמו המצחיק והמבולבל. במהלך הסרט יובל נפגש המון אנשים בנווה בלבול (השכונה בה הוא גר), מארגן מסיבת ריקודים ועוזר לילד חדש להכיר את השכונה.

== השחקנים והדמויות ==
* יובל שם-טוב - יובל המבולבל
* אביעד בנטוב - שמיל הדוור
* אודי גוטשלק - הדוור הבא
* פזית ירון מינקובסקי - דודה סימה
* חיים אוסדון - דוד חיים
* עופר אסרף - מוכר הגלידה
* אור שושני - עידו
* מוטי רז - מציל

== השירים בסרט ==
# כיף להיות מבולבל
# בדיחה חה חה
# ריקוד הצ'וקומוקו
# יופי טופי
# לימונדה
# להושיט יד
# מסיבת ריקודים

קטגוריה:סדרות ערוץ הופ!
קטגוריה:יובל המבולבל
קטגוריה:קלטות ילדים ישראליות
פרס המרכז הרפואי אלבני

פרס המרכז הרפואי אלבני ברפואה ומחקר ביו-רפואי הוא פרס רפואי המוענק על ידי המרכז הרפואי אלבני, בארצות הברית. גובה הפרס הוא 500,000 דולר,<ref name=":0"></ref> מה שמציב את הפרס במקום השני, מבחינת סכום הפרס, מבין פרסים רפואיים בארצות הברית ובמקום הרביעי מבין פרסים רפואיים בכל העולם.

הפרס מוענק כל שנה לרופא או מדען, או קבוצה, שעבודתם הובילה להתקדמות משמעותית בתחומי הבריאות והמחקר המדעי עם יתרונות מוכחים בטיפול בחולים.<ref name=":0" />

== זוכים ==
[https://www.albanymed.org/albany-medical-center/albany-prize/#:~:text=%D7%9C%D7%90%D7%95%D7%9E%D7%99%D7%AA%20%D7%90%D7%95%20%D7%91%D7%99%D7%A0%D7%9C%D7%90%D7%95%D7%9E%D7%99%D7%AA.-,%D7%A0%D7%9E%D7%A2%D7%A0%D7%99%D7%9D%20%D7%A7%D7%95%D7%93%D7%9E%D7%99%D7%9D,-2022%0AC.%20David הרשימה המלאה] באתר המרכז הרפואי אלבני.

חלק מהזוכים:

2023:<ref></ref>

* בוני בסלר

2021:<ref></ref>

* קטלין קריקו
* דרו וייסמן

2018:

* ג'יימס אליסון
* קארל ג'ון
* סטיבן רוזנברג

2017: 

* עמנואל שרפנטייה
* ג'ניפר דאודנה
* פנג ז'נג

2016:

* סוזן לינדקוויסט

2013:

* ג'נט ראולי

2011:

* איליין פוקס
* שיניה יאמאנקה

2010: 

* אריק לנדר

2009:

* ברוס ביוטלר
* ראלף סטיינמן

2008:<ref></ref> 

* ג'ואן סטייץ
* אליזבת בלקברן

2007:

* רוברט לפקוביץ'

2004:

* סטנלי נ' כהן

2003:

* מייקל בראון
* ג'וזף גולדשטיין

2002:

* אנתוני פאוצ'י

==קישורים חיצוניים==
* 

== הערות שוליים ==

קטגוריה:פרסים לרפואה
*
הזחל הרעב וסיפורים נוספים

הזחל הרעב וסיפורים נוספים (באנגלית: The Very Hungry Caterpillar and Other Stories) הוא סרט הנפשה אמריקאי לילדים, שמבוסס על הספר הזחל הרעב שכתב ואייר אריק קרל. הסרט הופץ לראשונה בשנת 1993, ובוים על ידי איאן הארווי. במקור הספר עובד לסרט והופק על ידי BMG STUDIOS. האנימציה נעשתה בידי חברת Illuminated Films. בשנת 1995 הקלטת הופצה על ידי וולט דיסני.

בישראל הסרט יצא בשנת 2001, בקריינותו של אריק עשת ובהפקת דיבוב של אולפני תומיתות. הסרט הופץ בקלטות וידאו על ידי קלסיקלטת ובהמשך יצא ב-DVD בפברואר 2003. בהמשך יצאה סדרה שמזכירה קצת את השם אבל קראו לה <nowiki>הזחל הרעב וסיפורים אחרים</nowiki> ושודרה בערוץ לולי.

== תקציר העלילה ==
הסרט כולל חמישה סיפורים של הסופר אריק קרל: "הזחל הרעב", "אבא, תביא לי בבקשה את הירח", "צרצר שקט מאוד" ו"הזיקית המבולבלת" ובסוף הסרט ישנו כנר, שמנגן מוזיקה קסומה והתווים מתחילים לרחף באוויר ויוצרים תמונות. בסופו של השיר הכנר והעולם מלאים בצבעים.

== הסיפורים בסרט ==

# הזחל הרעב
# אבא, תביא לי בבקשה את הירח
# צרצר שקט מאוד
# הזיקית המבולבלת
# אני רואה שיר
קטגוריה:סרטים מבוססי ספרים
קטגוריה:קלטות ילדים ישראליות
קטגוריה:קלסיקלטת: קלטות
אל מוע'ייר (ג'נין)

אל-מוּעָ'יֶר (בערבית: المغير, בתעתיק עברי: אל-מֻעָ'יֶיר) הוא כפר פלסטיני קטן בנפת ג'נין, הממוקם דרומית־מזרחית לעיר ג'נין, במרחק של 12 ק"מ ממנה.<ref></ref> בגובה של כ־350 מטר מעל פני הים. בסמוך לכפר נמצא כפר ח'רבת אל-מוטלה ולמעשה הם מחוברים.

== מקור השם ==
בפי תושבי המקום שני הסברים אפשריים למקור השם:

# באזור היישוב יש מערות רבות (בערבית, מערות הן: مغاور - מוֻע'וּר).<ref name=":0"></ref>
# גנבים ושודדים בתקופה העות'מאנית נהגו לשנות את מסלולם ולא התקרבו לאזור, בשל אמונה שמדובר בארץ הקדש (וקף), שהוכרז על ידי אברהם אבינו ומי שיעבור שם - יינזק. (בערבית, שינו [את דרכם]: غيروا - עָ'יָרוּ)<ref name=":0" />

== היסטוריה ==
הכפר לא נסקר ולא נחקר באופן מדעי, אך בכפר ובסביבתו יש מערות שנמצאו בהן שרידי סרקופגים שנשדדו. כמו כן בכפר ובסביבתו, נמצאו חרסים, שרידי מבנים, מטבעות עתיקות, אבני פסיפס ועוד.<ref name=":0" />

בשנת 1882, בסקר של PEF תואר הכפר כ"מקום קטן על ראש גבעה סלעית. אספקת המים היא באמצעות בורות מי גשם. הבתים עשויים אבן ובוץ"<ref></ref>, אך במשך השנים הכפר התפתח ובמלחמת ששת הימים כשהכפר נכבש והועבר לשליטת ישראל הכפר היה מהמפותחים באזור.

== אוכלוסייה ==
{| class="wikitable"
| colspan="3" |מפקדי אוכלוסין
|-
|שנה
|תושבים
|מקור
|-
|1922
|94
|<ref></ref>
|-
|1931
|156
|<ref></ref>
|-
|1945
|220
|<ref></ref>
|-
|1961
|390
|<ref></ref>
|-
|1997
|1,671
| rowspan="2" |<ref name=":1"></ref>
|-
|2005
|2,175
|-
|2007
|2,700
|<ref></ref>
|}

== אדמות, חקלאות ומים ==
הכפר עצמו בנוי על כ־6 דונם והתושבים מעבדים כ־13,000 דונם.

הכפר מצהיר ששטחו הוא כ־18,000 דונם, מתוכם: כ-14,370 דונם אדמות עם בעלים רשומים ועוד 3,680 אדמות מושע, אולם מאז מלחמת השחרור, חלק מהאדמות נמצא מעבר לקו הירוק.<ref name=":1" />

== קישורים חיצוניים ==
* [http://www.palestineremembered.com מיקומה של פלסטין בזיכרון]
* [http://www.moghaier.net רשת בני הארץ]

== הערות שוליים==

קטגוריה:נפת ג'נין
קטגוריה:הרשות הפלסטינית: יישובים
Hijo de la Luna

"Hijo de la Luna" (בספרדית: "בֶּן הַיָּרֵחַ") הוא שיר שנכתב על ידי חוסה מריה קאנו ובוצע במקור על ידי הלהקה הספרדייה מקיינו בראשות הסולנית אנה טורוג'ה.<ref name=":0"></ref> הוא נכלל באלבום משנת 1986, Entre el cielo y el suelo, וזכה להצלחה רבה בכל העולם ובקרב הקהל הדובר את השפה הספרדית, וכך גם האלבום.<ref name=":0" /> מ-28 בדצמבר 1998 עד 16 בינואר 1999, גרסת כיסוי של לונה דורג בראש המצעד הגרמני, ובמקום השני במצעד הסינגלים השווייצרי.<ref></ref>

== גרסה מקורית ==
=== כתיבה ===
המילים של "Hijo de la Luna" מתארות אגדה טרגית של צוענייה שמתעוררת עם הזריחה, מתחננת לירח להינשא לצועני באותו היום. בתמורה מבקש הירח את בכור האישה כתשלום. לאחר לידת הילד, האישה והגבר נבהלים ממראה עורו החיוור ועיניו האפורות, אף על פי שלשניהם יש עור כהה ועיניים כהות. בהמשך, מוסבר שהילד הוא לבקן, בשל היותו "בן הירח". אבל הגבר מניח שהאב האמיתי הוא מישהו אחר שאינו צועני ודוקר בזעם את אשתו למוות. הוא לוקח את הילד ונוטש אותו על הר, ומשאיר את הילד למות לבדו.

מאוחר יותר אומרים שהילד חי באושר עם הירח שתיפקד בתור אמא שלו. כשהילד בכה, הירח הופיע וניחם אותו.

בפזמון נאמר שהירח רוצה להיות אמא, ובכל זאת אינו מוצא מישהו שיהפוך אותה לאשתו. התרגום הצרפתי של השיר עוסק בשאלה מדויקת יותר ('תגיד לי, ירח כסוף, אתה שאין לו זרועות, איך תרגיע את הילד?'), שהתשובה מופיעה בבית האחרון ('ובכל פעם שהילד יבכה, היא [הירח] תהפוך את עצמה לסהר שם ינוח').

בחלק מסוים, הירח מטיל ספק במחויבותה של האם לילד הקטן, תוהה עד כמה היא יכולה לאהוב את ילדה אם היא יכלה להחליף אותו בבן זוג.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!צרפת (SNEP)<ref></ref>
|כסף
|125,000
|}

== גרסאות כיסוי ==
במרוצת השנים הוקלט "Hijo de la Luna" בידי עשרות אמנים שונים, כדוגמת:
* בשנת 1998, בה הקליטה הזמרת לונה את השיר כחלק מאלבום הבכורה שלה, Lunita, שפורסם בשנה העוקבת ליציאתו.<ref></ref>
* בשנת 2000, בה הקליטה הזמרת-יוצרת האנגלייה שרה ברייטמן את השיר כחלק מאלבום האולפן השביעי שלה, La Luna, שהיה לאחת מההשראות לשמו – שירים נוספים על הירח שהוקלטו במסגרת האלבום יצרו יחד את שמו.<ref></ref><ref></ref> "Hijo de la Luna" נכלל כרצועה השמינית במהדורה האירופאית של האלבום, בעוד שנכלל כרצועה התשיעית במהדורה האמריקאית שלו.<ref></ref><ref></ref> באלבום הווידאו הנלווה La Luna: Live in Concert נכלל גם כן.<ref></ref> במטרה לקדם את האלבומים, יצאה ברייטמן לסיבוב ההופעות "La Luna World Tour", במסגרתו בוצע השיר.<ref></ref> באוקטובר 2006 יצא אלבום האוסף השלישי שלה, Classics: The Best of Sarah Brightman, בו נכלל כרצועה החמישית.<ref></ref>
: בשנת 2008 יצאה לסיבוב ההופעות "The Symphony World Tour",<ref></ref> במסגרתו בוצע השיר בכל הופעה. בשנה העוקבת, בוצע גם במהלך "Sarah Brightman in Concert" ובמהלך "Sarah Brightman in Concert with Orchestra".<ref></ref><ref></ref> בין 2013–2014 בוצע במסגרת "Dreamchaser World Tour" ובין 2018–2020 בוצע במסגרת "Hymn: Sarah Brightman in Concert".<ref></ref><ref></ref> לבסוף, בוצע במהלך "A Christmas Symphony".<ref></ref>

== קישורים חיצוניים ==

== הערות שוליים ==

קטגוריה:שירי 1986
קטגוריה:שירי 2002
קטגוריה:סינגלים מ-1986
קטגוריה:סינגלים מ-1990
קטגוריה:סינגלים מ-1991
קטגוריה:סינגלים מ-1998
קטגוריה:שירי שרה ברייטמן
קטגוריה:שירים בספרדית
קטגוריה:שירים על הירח
קטגוריה:סינגלים שהגיעו למקום הראשון בגרמניה
קטגוריה:סינגלים בהוצאת אריולה רקורדס
ארפאד פישר

ארפאד פישר, משנת 1945 באנאטי (בהונגרית: Fischer Árpád; זרניאנין, 22 במאי 1896 – בודפשט, 31 ביולי 1980) היה רופא שיניים יהודי-הונגרי, סופר, משורר. הוא שימש בתפקיד נשיא "אגודת חוקרי כתבי יד ההונגרית".

== ביוגרפיה ==
ארפאד פישר נולד במשפחה יהודית כבנם של מור פישר ושל ארנסטין טנצר. הוא סיים את לימודיו באוניברסיטאות בבודפשט, קולוז'וואר ופץ'. ב-1919 חזר לעיר הולדתו כרופא שיניים וזמן קצר לאחר מכן פתח מרפאת שיניים. הוא פרסם מאמרים רבים והיה כתב פנימי של "עיתון העם היהודי" (Jüdisches Volksblatt) שפורסם ב-Újvidék (נובי סאד) ושל ה"סקירה יהודית" (Zsidó Szemle). במחצית השנייה של שנות ה-20 נטש את השירה והחל לעסוק ברעיון המיסיונריות ובגרפולוגיה. בשנת 1927 התיישב בבודפשט כרופא שיניים, ופנה לשותפים הדתיים שלו במסמך תעמולה שכותרתו "מנשר ליהדות", מתוך כוונה להסב תשומת לבם לאמונה בישו (הוא לא התנצר. כוונתו הייתה ככל הנראה אמונה בישו כיהודי). מאוחר יותר, הוא היה מעורב בניתוח כתבי יד ושימש בתפקיד נשיא "אגודת חוקרי כתבי יד ההונגרית". הוא שינה את שם משפחתו לבאנאטי ב-1945.

אשתו הייתה מרגיט שוורץ (1901–1956), בתם של שאנדור שוורץ' ושל פאני נוימן, עמה התחתן ב-1924 בבודפשט.

== כתביו ==
* שירי מריה (זרניאנין, 1920)
* שירי הר געש (זרניאנין, 1920)
* הפסל הבלתי גמור (זרניאנין, 1920)
* מותו של הנסיך אדווין (מחזה במערכה אחת, בודפשט, 1922)
* מנשר ליהדות. האפילוג שנכתב על ידי גוסטב שימרט (בודפשט, 1927)
* רוח וכתיבה: גרפולוגיה ציורית (בודפשט, 1939)
* יהתייחסויות של הונגרים-יהודים (בודפשט, 1940)
* מזמור הזרם: יצירות מקהלה (מונור, 1946)
* מבחן התנהגות גרפולוגי (בודפשט, 1947)
* רוח וכתיבה – גרפולוגיה בתמונות (בודפשט, 1939)

== לקריאה נוספת ==
* (זולטאן קלפיש: מדריך ביוגרפי)
* לקסיקון יהודי-הונגרי. 1929. עורך פטר אויווארי. [https://mek.oszk.hu/04000/04093/html/0287.html גישה מקוונת]
* Gergely András: Jeles magyar zsidó orvosok lexikona. Budapest, Makkabi, 2001 (לקסיקון רופאים יהודים הונגרים מפורסמים ומצטיינים. בודפשט. הוצאת מכבי. 2001)

== הערות שוליים ==

קטגוריה:משוררים הונגרים
קטגוריה:גרפולוגים
קטגוריה:ניצולי השואה
קטגוריה:הונגרים שנולדו ב-1896
קטגוריה:הונגרים שנפטרו ב-1980
טריניטי האוס

טְרִינִיטִי הָאוּס (באנגלית: Corporation of Trinity House of Deptford Strond, ובקיצור Trinity House) היא רשות המגדלורים של אנגליה, ויילס, איי התעלה וגיברלטר. רשות זו אחראית גם על ההתקנה והתחזוקה של עזרי ניווט נוספים, כמו אוניות מגדלור, מצופים (לסימון, לניווט ועוד) ומערכות קשר-רדיו ותקשורת-לוויינית ימיות. טריניטי האוס משמש גם כרשות המוסמכת לנתבי אוניות לים הפתוח (deep sea pilots), והיא מעמידה נתבים מומחים לרשות אוניות סוחר השטות במימי צפון אירופה.

בנוסף לכך, טריניטי האוס הוא גם קרן צדקה ימית, המחלקת כספים לרווחת ימאים בגמלאות, להכשרת קדטים צעירים ולקידום בטיחות השיט בים. בשנת הכספים שהסתיימה במרץ 2013 הוציא הארגון 6.5 מיליון ליש"ט לקידום מטרותיו.

מימון שירות המגדלורים מגיע מאגרות מגדלור , הנגבות מכל כלי השיט המסחריים הפוקדים את נמלי האיים הבריטיים; גובה האגרה מחושב לפי התפוסה נטו של האונייה, והוא נקבע על ידי משרד התחבורה ומתעדכן מדי שנה. מימון ארגון הצדקה נעשה בנפרד.

האגודה נוסדה ב-1514. הנגיד (Master) הראשון שלה היה תומאס סְפֶּרְט , רב החובלים של "מרי רוז", אוניית הדגל של הנרי השמיני, מלך אנגליה, ושל אוניית המלחמה "אנרי גראס א-דייה".

==קישורים חיצוניים==

* 

==הערות שוליים==

קטגוריה:מגדלורים
קטגוריה:הממלכה המאוחדת: תחבורה
אלי גינסברג

אלי גינסברג (28 בספטמבר 1981 – 8 באוקטובר 2023) היה קצין בצה"ל בדרגת סגן אלוף. שירת כמפקד יחידת הלוט"ר בין השנים 2020 ל-2023. הוא נהרג בקרב לבלימת הטבח בבארי במהלך מתקפת הפתע על ישראל ב-2023.

== ביוגרפיה ==
גינסברג נולד בקיבוץ משגב עם. התגייס לצה"ל במרץ 2001 והיה לקצין בשייטת 13. השתתף בפשיטה על המשט לעזה. בהמשך שירותו היה מפקד יחידת הלוט"ר.

ב-7 באוקטובר 2023 היה גינסברג בחופשת שחרור, כאשר נודע לו שהיישובים בדרום הותקפו. הוא היה מהראשונים לצאת לעוטף עזה ולהילחם מול מחבלים פלסטינים מארגון החמאס בקרב מוצב סופה, ונהרג בקרב שהתפתח לעצירת הטבח בבארי.

גינסברג התגורר בקיבוץ דברת שבמועצה אזורית עמק יזרעאל. הוא היה נשוי למלכי ולהם ארבעה ילדים. אשתו איבדה 20 שנה קודם לכן את בן זוגה, סמל ראשון , בהיתקלות בעזה.

== קישורים חיצוניים ==
* 

== הערות שוליים ==

קטגוריה:לוחמי שייטת 13
קטגוריה:חללי טרור ישראלים
קטגוריה:חללי צה"ל במתקפת הפתע על ישראל (2023)
קטגוריה:משגב עם: אישים
קטגוריה:דברת: אישים
קטגוריה:הגליל: אישים
קטגוריה:סגני-אלופים בצה"ל
קטגוריה:אישים הקבורים בקיבוצים
קטגוריה:ישראלים שנולדו ב-1981
קטגוריה:ישראלים שנפטרו ב-2023
קטגוריה:הטבח בבארי
Face to Face

"Face to Face" הוא שיר של צמד המוזיקה האלקטרונית הצרפתי דאפט פאנק, הכולל שירה והפקה משותפת של מפיק מוזיקת ההאוס האמריקאי טוד אדוארדס. השיר יצא לאור כסינגל החמישי מתוך האלבום Discovery מ-2001. סינגלים שיווקיים בגודל 12 אינץ' שוחררו עבור אלה שהזמינו מראש את אלבום הרמיקס Daft Club משנת 2003, וסינגל CD שהכיל רמיקס של השיר על ידי המפיק הצרפתי Demon שוחרר מסחרית. כחלק מ-Discovery, השיר מופיע בסרט אינטרסטלה 5555, והחלק בסרט בו מופיע השיר משמש כקליפ שלו. השיר הגיע לראש מצעד שירי הדאנס קלאב של בילבורד בשנת 2004.

== רקע ==
"Face to Face" הופק במשותף, נכתב במשותף וכולל ביצוע ווקאלי של מפיק מוזיקת ההאוס האמריקאי טוד אדוארדס. דאפט פאנק החשיבו את אדוארדס כאחת ההשפעות הגדולות ביותר על עבודתם, ושמחו על ההזדמנות לשתף איתו פעולה. הצמד רצה בתחילה לעבוד איתו על אלבום הבכורה שלהם, Homework, אך התקשו לשכנע את אדוארדס מכיוון שהשניים לא היו ידועים באותה תקופה.<ref name=":0"></ref>

ההפקה התקיימה בניו יורק ובניו ג'רזי וכן בפריז.<ref></ref> כשהגיע הזמן להקליט את השירה, הצמד הנחה את אדוארדס "לשיר קצת יותר ראספייר, כמו פורינר".<ref name=":1"></ref> השיר שהושלם מכיל את שני הטייקים הקוליים הראשונים של אדוארדס, מרובדים ליצירת אפקט הכפלה.<ref></ref> תומא בנגלטר אמר: "טוד אדוארדס שר לפעמים אבל לא ככה. אני חושב שכולנו מאוד התרגשנו והופתענו מהדרך שבה הוא יכול היה לשיר את השיר הזה".<ref name=":1" />

הצמד הביע הכרת תודה על העבודה עם אדוארדס, והצהיר כי לאחר שעשו זאת, "אנחנו חופשיים לחקור תחומים אחרים. יהיה מעניין לראות מה נעשה הלאה. עכשיו אנחנו יכולים לעבוד עם אנשים אחרים".<ref name=":0" /> דאפט פאנק התאחדו מאוחר יותר עם אדוארדס לשיר "Fragments of Time", מתוך אלבומם Random Access Memories משנת 2013. אדוארדס גם ציין כי למרות הצלחתו בסצנת הגראז' האוס, הוא מתקבל מדי פעם בהפתעה ובשבחים על היותו הזמר בשיר "Face to Face".<ref></ref>

== קליפ ==
"Face to Face" מופיע בסרט האנימה משנת 2003, אינטרסטלה 5555, הפועל כמימוש חזותי של Discovery. הקטע של "Face to Face" עוקב אחר תוצאותיה של להקת הפופ החוצנית The Crescendolls שלכאורה מכניעה את הנבל, ארל דה דארקווד, באחוזה שלו. צוותי בנייה חושפים את ספינת החלל שהוטסה על ידי שפ, הוא הציל את הלהקה משעבוד ושטיפת מוח על ידי דארקווד, שלקח על עצמו את המסווה של המנהל שלהם. המשטרה חוקרת את חברת התקליטים שבה הוחתמה הלהקה, ועורכת חיפוש בכל חלקי אחוזת דארקווד. דיווח חדשותי מתאר סצנות מונטאז' של מבצע לשליחת The Crescendolls בחזרה לכוכב הבית שלהם באמצעות ספינתו של שפ. הדו"ח גם מסביר את המצב ומראה כי The Crescendolls לא היו הקבוצה היחידה שזה קרה להם. אחד מחברי הלהקה, אוקטבה, נראה בבית חולים לאחר שהתאושש מעימות מוקדם יותר עם מאבטחים בחברת התקליטים. בזמן שהלהקה מתכוננת לעזוב את כדור הארץ, אנשים מנופפים לשלום ללהקה מכל רחבי העולם.
== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2003
קטגוריה:שירי דאפט פאנק
קטגוריה:שירים באנגלית
קטגוריה:וידאו קליפים מונפשים
קטגוריה:סינגלים בהוצאת וירג'ין רקורדס
ח'רבת אל-מוטלה (ג'נין)

ח'רבת אל-מוּטִלֶה (בערבית: خربة المطلة) או בשפת התושבים: מוּטִלֶה, הוא כפר פלסטיני בנפת ג'נין, הכפר נמצא כ-24 ק"מ דרומית מזרחית מהעיר ג'נין והוא בגובה של כ-500 מטר מעל פני הים<ref name=":1"></ref>.

== מקור השם ==
משמעות המלה מוטלה (المطلة) היא: "המשקיפה" והשם ניתן לה על שום היותה במקום גבוה, ממנו ניתן להשקיף על עמק יזרעאל ועמק בית שאן<ref name=":0"></ref>, ובימים יפים ניתן אף לראות את עבר הירדן<ref name=":2"></ref>.

== היסטוריה ==
אחת מהמשפחות המייסדות של הכפר היא משפחת אלבְּזוּר (البزور). כאשר גרעין הכפר הוקם, הוא נקרא: ח'רבת אלבּזור (خربة البزور).<ref name=":0" /> המשמעות המילולית של השם: הגרעינים.

יסודות בתים רבים בכפר וכן הקומה הראשונה במסגד בכפר נבנו בימי האימפריה העות'מאנית.<ref name=":0" />

חלק מתושבי הכפר השתתפו במרד הערבי הגדול ושניים מהם נהרגו על ידי הצבא הבריטי.<ref name=":2" />

בשנת 1997 מנה הכפר 196 תושבים<ref name=":1" /> בשנת 2022 היו בכפר 490 תושבים<ref name=":2" />.

==המאה ה-21==
=== חינוך ===
בכפר פועל בית ספר יסודי משותף לבנים ובנות, תלמידי התיכון לומדים ביישובים סמוכים וכ-30 מצעירי הכפר הם סטודנטים, רובם באוניברסיטה הערבית-אמריקאית ג'נין<ref name=":0" />.

=== תשתיות ===
לרשות התושבים עומד מגדל מים לשתייה, אולם הם תלויים במי גשמים לחקלאות וגידול בעלי חיים<ref name=":0" />.

הכפר מחובר לכפר הסמוך אל מוע'יר וכן ישנם גנרטורים פרטיים<ref name=":0" />.

== הערות שוליים==

קטגוריה:נפת ג'נין
קטגוריה:הרשות הפלסטינית: יישובים
חוקת צפון קפריסין

חוקת הרפובליקה הטורקית של צפון קפריסין (בטורקית: Kuzey Kıbrıs Türk Cumhuriyeti Anayasası) היא החוק העליון בצפון קפריסין, מדינה עצמאית דה-פקטו שאינה מוכרת על ידי הקהילה הבינלאומית. החוקה נכתבה על ידי האספה המכוננת של צפון קפריסין לאחר הכרזת עצמאותה ב-15 בנובמבר 1983, ואושרה במשאל עם על ידי בעלי זכות הבחירה הקפריסאים-טורקים ב-5 במאי 1985 על ידי תמיכה של 70.2% מהמצביעים. החוקה דומה לחוקתה של המדינה הפדרלית הטורקית של קפריסין, הישות המדינית שקדמה לרפובליקה הטורקית של צפון קפריסין אך קיימות בה מספר הוראות חדשות המותאמות לצורכי הרפובליקה החדשה.

החוקה מורכבת מ-164 סעיפים ומ-13 סעיפי משנה.

שיטת הממשל המכוננת על ידי החוקה היא דמוקרטיה פרלמנטרית. בשיטה זו, הריבון הוא העם (המורכב מאזרחי צפון קפריסין) והוא זה שבוחר את הגופים בעלי הסמכות במדינה. שום רשות רשמית לא יכולה להפעיל כל סמכות מבלי שהוסמכה לכך בחוקה. סעיף 7 קובע את עליונות החוקה.

== זכויות וחירויות ==
החוקה מכילה הוראות המבטיחות זכויות וחירויות בסיסיות. דוגמאות לזכויות אלו הן: הזכות לשוויון, הזכות לחיים ולשלמות גופנית, הזכות לחירות ולביטחון אישי, זכות הגישה לבית המשפט והזכות לדיון הוגן ופומבי תוך זמן סביר על ידי בתי משפט בלתי תלויים וחסרי פניות, וזכויות מורשעים.

סעיפים נוספים בחוקה מכילים מספר זכויות כלכליות וחברתיות: איסור על עינויים, הזכות לפרטיות, חופש התנועה והמגורים, חופש מדע ואמנות, חופש העיתונות וחופש ההתאספות וההתאגדות. זכויות אלו מובטחות גם הן בהוראות המשקפות את מאפייניה הדמוקרטיים של המדינה.

== השוואת שתי החוקות ==
בהשוואה לחוקה מ-1975, החוקה 1985 מכילה הוראות מפורטות יותר להגנה על זכויות האדם וחירויות היסוד. לדוגמה, בוטל עונש המוות על רצח מכוון. סעיף 15 הכריז כי ניתן להטיל עונש מוות על פי חוק רק במקרים של בגידה בתקופת מלחמה, מעשי טרור ושוד ים ועבור רציחות חוזרות ונשנות. גם במקרים אלו לא יינתן עונש מוות אלא אם כן האספה המחוקקת מחליטה על פי הוראות סעיף 78.

== זכויות כלכליות וחברתיות ==
כמו כן, בחוקה זו גובשו זכויות כלכליות וחברתיות חדשות כמו הזכות להגנה מרעב, הגנה על מובטלים ונזקקים, הגנת הצרכן ופיתוח הספורט. ישנן הוראות מפורטות לגבי אזרחות השומרות גם על זכויות נרכשות.

== ראו גם ==
* זכויות האדם בצפון קפריסין

== קישורים חיצוניים ==
* [http://www.cypnet.co.uk/ncyprus/main/polsyst/constitution/ חוקת צפון קפריסין]

צפון קפריסין
קטגוריה:קפריסין הצפונית
פילוסופיה חברתית

פילוסופיה חברתית היא תחום פילוסופי, שעוסק בשאלות לגבי היסודות של מוסדות חברתיים, התנהגות חברתית ובחינה של החברה במונחים של ערכים אתיים ולא בנתונים.<ref></ref> פילוסופים חברתיים מדגישים את החשיבות של הבנת ההקשרים החברתיים של שאלות פוליטיות, משפטיות, מוסריות ותרבותיות, ופיתוח מסגרות תאורטיות, מאתיקה של דאגה ועד לתיאוריות קוסמופוליטיות על דמוקרטיה, חוק טבע, זכויות אדם, שוויון מגדרי וצדק גלובלי.<ref></ref>

== נושאים ==

נושאים בהם עוסקת פילוסופיה חברתית:
* בחירה חופשית
* הרצון לעוצמה
* פעולת דיבור
* מודרניזם ופוסטמודרניזם
* אינדיבידואליזם
* רכוש
* זכות
* סמכות
* אידאולוגיה

== פילוסופים חברתיים ==

רשימת פילוסופים שעסקו בעצמם, אם כי רובם לא רק, בפילוסופיה חברתית:

{|
| valign = top |
* תאודור אדורנו
* ג'ורג'ו אגמבן
* חנה ארנדט
* אלן באדיו
* מיכאיל באקונין
* ז'אן בודריאר
* ולטר בנימין
* ג'רמי בנת'ם
* ג'ודית באטלר
* תומאס קרלייל
* צ'אנקיה
* נועם חומסקי
| valign = top |
* קונפוציוס
* סימון דה בובואר
* גי דבור
* אמיל דורקהיים
* טרי איגלטון
* פרידריך אנגלס
* יוליוס אבולה
* מישל פוקו
* זיגמונד פרויד
* אריך פרום
* ג'ובאני ג'נטילה
* הנרי ג'ורג'
| valign = top |
* ארווינג גופמן
* יורגן הברמאס
* גאורג וילהלם פרידריך הגל
* מרטין היידגר
* תומאס הובס
* מקס הורקהיימר
* איוואן איליץ'
* קארל יונג
* אבן ח'לדון
* פיטר קרופוטקין
* ז'אק לאקאן
* רונאלד לאינג
| valign = top |
* אנרי לפבר
* עמנואל לוינס
* ג'ון לוק
* ג'רג' לוקאץ'
* הרברט מרקוזה
* קרל מרקס
* מרשל מקלוהן
* ג'ון סטיוארט מיל
* יואי פ. ניוטון
* פרידריך ניטשה
* אפלטון
* קרל פופר
| valign = top |
* פייר-ז'וזף פרודון
* ג'ון רולס
* ז'אן ז'אק רוסו
* ג'ון ראסקין
* ברטרנד ראסל
* ז'אן פול סארטר
* אלפרד שמידט
* ארתור שופנהאואר
* סוקרטס
* הרברט ספנסר
* צ'ארלס טיילור
| valign = top |
* מקס ובר
* סלבוי ז'יז'ק
|}

== ראו גם==
* פילוסופיה פוליטית
* סוציולוגיה
* פילוסופיה של מדעי החברה

==קישורים חיצוניים==

== הערות שוליים ==

קטגוריה:מדעי החברה
קטגוריה:פילוסופיה